Прэзідэнт Башкірыі Муртаза Рахімаў, як вядома, апошнім часам крытыкаваў федэральны цэнтр за спробы абмежаваць правы аўтаноміі, якой ён, дарэчы, кіруе самым аўтарытарным чынам. Мова ішла, між іншым, пра забарону выкладання ў школах башкірскай мовы, гісторыі і культуры. Адпаведнае заканадаўства ўступае ў сілу з восені гэтага года. Праўда, шмат хто казаў, што за незалежніцкай рыторыкай Рахімава стаяў банальны страх згубіць пасаду (губернатараў у Расіі прызначае прэзідэнт).